La Policia Local de l'Eliana participa en un curs de primers auxilis
25 de juliol de 2016

En el curs realitzat en el Centre Sociocultural de l'Eliana, els 20 participants van aprendre conceptes generals sobre com tractar hemorràgies, lesions en teixits ossis, entravessaments, com realitzar la reanimació cardiopulmonar en xiquets i adults, com usar el desfibril·lador automàtic o què fer com a primer intervinent en un accident.

A més de la part teòrica, el curs va tenir una gran càrrega pràctica en la qual van assajar maniobres bàsiques com la reanimació cardiopulmonar, l'ús del desfibril·lador, la retirada de cascos en motoristes accidentats i la mobilització i posició lateral de pacients.

El curs va ser impartit pel professor Alberto García, diplomat universitari en Infermeria i monitor de SVB i DEA, que va ensenyar a Policia Local, Guàrdia Civil i Protecció Civil de l'Eliana a saber actuar davant situacions d'emergència en les quals es precisen coneixements de primers auxilis.

Pere Inglés, Regidor de Policia de l'Ajuntament de l'Eliana, destaca la importància del curs perquè “en cas d'accident, l'actuació dels policies locals per a socórrer als ferits abans d'arribar la primera assistència sanitària pot ser vital”.